Зеренді ауданы әкімдігінің «Пухальск НМ» КММ

**«Табиғат - тал бесігің, аялай біл!»**

8а сыныптың өзін-өзі тану пәнінен сабақ жоспары

Дайындаған және өткізген:

өзін-өзі тану пәнінің мұғалімі Сатанова Д.К.

2017-2018 оқу жылы

**Мектеп:** «Пухальск НМ» Мерзiмі: 12.02.2018 ж.

**Тақырып:** «Табиғат – тал бесігің, аялай біл!»

**Құндылық:** Қиянат жасамау. **Қасиеттер:** қоршаған ортаға қамқорлық, тіршілік иесінің бірде біреуіне оймен, сөзбен қиянат жасамау.

**Мұғалiм:** Сатанова Д.К. **Cынып:** 8а. **Оқушылар саны**: 5.

|  |  |
| --- | --- |
| **Сабақ мақсаты**: оқушылардың табиғатпен үйлесімділік, табиғатты аялау туралы түсініктерін кеңейтіп, қиянат жасамау құндылығының мәнін ашу.***Міндеттері:***1. Оқушылардың табиғат – тіршілік бастауы, табиғат заңдылықтарын сақтау туралы түсініктерін кеңейту;2. Оқушыларды табиғат тазалығын сақтауға, табиғатпен үндестік таба білуге үйрету, бағыт беру, ойларын дамыту;3. Қоршаған ортаға өз үлесін қосуға, тіршілік иесінің бірде біреуіне оймен, сөзбен қиянат жасамауға тәрбиелеу; | ***Ресурстар:*** *(әдістемелік құрал, оқулық, үнтаспа)* |
| **Сабақ барысы:**1. **Ұйымдастыру кезеңi.** (1 мин). Сәлемдесу.

 **Тыныштық сәтi.** (5 мин). Орманға саяхат. Арқамызды тік ұстап отырамыз. Көздеріңізді жұмып, терең демалыңыз. Әр дем алған сайын денеңізді бос ұстап, тыныштықта болуға тырысыңыз. Қазір біз орманға саяхатқа барамыз. Біз бөлмеден шығып, аулаға бет алдық. Далаға шығып, таза ауамен кеудемізді кере дем аламыз. Қоңыр жел соғып, шашымызды, бетімізді күн шуағы жылытып тұр. Біз орман жаққа бет алдық. Абай болыңыздар, аяқ астындағы жәндіктерді басып кетпеуге тырысыңыз. Тоқтап, жан- жағыңызға көз салып, тылсым табиғаттың сұлулығынан рахаттаныңыз. Кез- келген гүлге жақындап келіп, оның күлтелерінің ерекшелігіне назар салыңыз, иіскеп, хош иісін сезініңіз. Айналаңыздағы көріністі шолып, орманға да жеттік. Орманға кірген сайын ағаштар көбейіп, биіктей бастады. Ағаш арасына бойлай кірген күн сәулелерін тамашалаңыз, жапырақтардың сыбдырын естіп, жан рахатына бөленіңіз. Орман ішінде біз өзімізді бақытты әрі қауіпсіздікте сезінеміз. Енді ашық алаңшаға шығып, сәл демалғанды жөн көрдік. Көлеңкесіне жайғаса алатын ағашты таңдап алыңыз да, оны құшағыңызға алып, ағаштың бойындағы өмір энергиясын сезініңіз. Ағаштың түбіне тыныштық пен жайлылықтық сақтай жайғасыңыз (бұл жерде мұғалім 1-2 минутқа үнсіздік жасайды). Табиғат- қандай тамаша. Мен осы ағаш түбіне қайтып оралуым үшін біз оны аялап, күтуіміз қажет. Енді мектепке қайта оралуға дайындаламыз. Орныңыздан тұрып, тағыда бір рет айналаңызға қараңыз. Жаңағы келген жолмен біз мектепке қайта ораламыз. Міне, біз мектеп ауласына да келіп жеттік. Тағы да бір рет таза ауамен терең дем алып, мектепке кірдік. Бөлмеге жетіп, өз орнымызды табамыз. Көзімізді ашайық та бір- бірімізге күлімдейік!**5Т ережесін қайталап өту**: «Тәртіп, Талап, Тыныштық, Тазалық, Татулық»1. **Үй тапсырмасын тексеру.** (5 мин). Ереже, белгі құрастыру.
* Адамдар табиғатқа неліктен залал келтіреді?
* Табиғат та жылай ма?
* Табиғат заңдылықтарын бұзу қандай жағдайға әкеп соқтыруы мүмкін?
 | ***Сабақ барысын талқылау:*** баяу музыка ойнайды.Оқушылар ережелерді қайталап өтеді.Сұрақтарға жауап береді. |
| **Дәйексөз.** (5 мин)«Адам табиғатқа тәуелді болса,Табиғат та оған тәуелді». **А.Франс**Осы дәйексөзді қалай түсінесіңдер? | Оқушылар дәйексөзді ақырын дауыспен, дауыстап қайталайды.Сұраққа жауап береді.Дәйексөзді дәптерге көшіріп жазады. |
| 1. **Әңгiмелеу (сұхбат).** (8 мин)

 Төле би ел арасында "Қарлығаш әулие" атанып кеткен екен. Аңыз бойынша, елге жоңғарлар шауып, ауыл адамдары үйлерін тастай қашқан. Осы уақытта тек Төле би ғана түтінін бұзбастан орнында отыра беріпті. Ауылға басып кірген жоңғар қонтайшысы түтінін тұтатқан жалғыз үйді көреді. Ел үдере көшкенде, өзінен қорықпай отырған адамның кім екенін білмекке кісі жібереді. Баса көктеп үйге енген жоңғарлар жөн сұраспастан, бірден жауап алмаққа дүрсе қоя береді. Сонда Төле би жоңғарларға амандықсыз сөз бастағанын айтып, бір тықыртса, көшпеуінің себебін айтып, екінші тықыртқан екен. Жұртпен бірге бас сауғалап, үйін тастамағанының себебін би былай түсіндірген екен: "Биыл шаңырағыма қарлығаш ұя салған екен. Балапандары қанаттанғанша үйімді бұзбайын деп шештім. Жау жағадан алды екен деп ұясын бұзып, балапандары шырылдатқым келмеді. Сендердің де үйлеріңді ойран етіп, бала-шағаларыңды шырылдатса, өздеріңе жақсы болар ма еді?"  Төле бидің жауабын естіген жоңғар қонтайшысы Төле биді әулие деп танып, әскеріне би шаңырағына да, ол отырған ауылға да шаппауын бұйырады. Содан бері Төле би "Қарлығаш би" атанып кеткен екен.**Сұрақтар:**Әңгімеден қандай ой түйдіңдер?Төле бидің бойында қандай қаситтер басым деп ойлайсыңдар?Табиғатқа байланысты қандай ырым-тиым сөздер білесіңдер?**Өмірмен байланысты сұрақтар**Қамқорлық, жанашырлық сөздерін табиғатпен қалай байланыстырар едіңдер?Өздерің табиғатқа қандай қамқорлық жасадың? | Әңгімені тыңдап, сұрақтарға жауап береді. |
| 1. **Шығармашылық жұмыс, топтық жұмыс.** (10 мин)

**2 топ:** – «Табиғатқа адамның берер пайдасы мен табиғатқа келтірер зияны» тақырыбында постер жасайды.Адам – табиғаттың ең сенімді, айнымас досы, қамқоры, қорғаушысы. Туған жеріміздің баға жетпес қазынасын ысырап етпей, еселеп арттыра беру жолында армай- талмай, жалықпай еңбек ету- барлық үлкен- кішінің абыройлы борышы, мүлтіксіз атқаратын міндеті. | Тапсырма орындайды, постер жасап, қорғайды. |
| 1. **Үй тапсырмасы.** (1 мин)

«Біздің табиғат» атты эссе жазып келу |  |
| 1. **Топпен ән айту.** (3 мин)

**«Бозторғайым» әні**Сөзі Б. Тәжібаевтікі;әні Е. ХасангалиевтікіДаланы мен деСүйемін сендей,Бауырмал, құсым!Назыңнан әсемСазыңнан әсемЖаңылма, құсым!Тіршілікте айнымасқа тағдыр қосқанҚұс едің ғой кең далама бауыр басқан.Аяздарда тоңбайсың ба, бозторғайым?Жылы ұяңа қонбайсың ба, бозторғайым?Тауқымет тартып,Тарықпа, жаным!Қорықпа, жаным!Құшағымды ашып,Кеудеме басып,Берейін жалын!Тіршілікте айнымасқа тағдыр қосқанҚұс едің ғой кең далаға бауыр басқан.Аяздарда тоңбайсың ба, бозторғайым?Жылы ұяңа қонбайсың ба, бозторғайым?Тіршілікте айнымасқа тағдыр қосқанҚұс едің ғой кең далаға бауыр басқан.Аяздарда тоңбайсың ба, бозторғайым?Жылы ұяңа қонбайсың ба, бозторғайым? | Оқушылар бірге ән айтады. |
| 1. **Соңғы тыныштық сәтi.** (2 мин)

Көзімізді жұмып, тыныштықта бүгінгі сабағымызды есімізге түсірейік. Бүгінгі сабағымыздан алған әсерімізді жүрегімізге орнатайық. Енді тыныштық күйде отыра тұрыңыздар. Көздеріңізді ашуға болады. Сабағыңызға рахмет. Сау болыңыздар. | Баяу музыка ойнайды. |